শেহতীয়াকৈ এটাৰ পাছত আন এটা সফলতাই ৰাষ্ট্ৰীয় তথা আন্তঃৰাষ্ট্ৰীয় পৰ্যায়ত অসমক গৌৰৱান্বিত কৰি তোলাৰ মাজতে মাজুলীৰ ৰুণজুন পেগুৱে লক্ষ্ণৌত অনুষ্ঠিত ৰাষ্ট্ৰীয় এথলেটিকছৰ জেভলিন থ্ৰ'ত স্বৰ্ণ পদকেৰে ৰাজ্যখনলৈ আন এক সুনাম কঢ়িয়াই আনে।
বৃহস্পতিবাৰে লক্ষ্ণৌৰ পৰা যোৰহাট বিমান বন্দৰত উপস্থিত হৈ শুকুৰবাৰে বিশেষ ফেৰীৰে পুৱা গৃহ ভূমি মাজুলীত উপস্থিত হোৱাৰ পাছতে গড়মূৰত থকা জিলা ক্ৰীড়া সন্থাৰ কাৰ্যালয়ত খেলুৱৈগৰাকীক বিপুল সম্বৰ্ধনা জনোৱা হয়।
আনহাতে, এই সম্বৰ্দ্ধনাৰ পাছতে জিলা প্রশাসনৰ উদ্যোগত তথা মাজুলীবাসীৰ সহযোগত গড়মূৰৰ পৰা ফুলনি হৈ জেংৰাইলৈ সমদল কৰি ৰুণজুনক আদৰি অনা হয়। ফুলনি চাৰিআলিতো উজনি মাজুলীবাসীয়ে তেওঁক বিপুলভাৱে আদৰণি জনায়।
ইয়াৰ পাছতে জেংৰাই হাইস্কুল খেলপথাৰত প্ৰায় ২০ হাজাৰ লোকে বিশাল জনসভাত মাজুলীৰ গৌৰৱ ৰুণজুনক আদৰণি জনায়। এই সভাতে মিছিং স্বায়ত্ত পৰিষদৰ তৰফৰ পৰা ৰুণজুন পেগুলৈ এক লাখ টকাৰ চে'ক প্ৰদান কৰা হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
